الشيخ عماد الدين احمد عفت معروف كمان شهيد الازهر (15 اغسطس 1959 - 16 ديسمبر 2011) من شيوخ الازهر الشريف ، مسك منصب امين الفتوى دار الإفتاء المصرية.استشهد بعد ما انضرب بالرصاص و قت ما كانت مشارك فى المظاهرات و الاعتصام , اللى اتعرف بعد كده بأسم احداث مجلس الوزرا , اللى رافضة حكم و تصرفات و حكم المجلس العسكرى لمصر. مفتى مصر الشيخ على جمعة قام بصلاة الجنازة عليه و طلعت جنازته من الجامع الازهر اللى شارك فيها الالاف من الشيوخ الازهريين و قساوسه و ممثلين الاحزاب و تيارات سياسيه مختلفه و اتحولت جنازته لمظاهرة ضد الحكم العسكرى و المشير طنطاوى. فى ناس بتقول انه استهدف مخصوص عشان كان من كبار اللى بيرفضوا حكم المجلس العسكرى لمصر و كان رفض لحكم مبارك و طلع فتوى بيحرم فيها التصويت للحزب الوطنى فى الانتخابات. كان من الشيوخ اللى رافضين ان يستغل الدين فى السياسة. ليسانس اللغة العربية من كلية الاداب جامعة عين شمس بتقدير جيد سنة 1991م ليسانس الشريعة الاسلامية من كلية الشريعة والقانون جامعة الازهر بتقدير جيد جدا مع مرتبة الشرف سنة 1997م دبلومة الفقه الإسلامى العام من كلية الشريعة والقانون جامعة الازهر بالقاهرة سنة 1999م دبلومة الشريعة الاسلامية من كلية دار العلوم